Når er det best å reise til India?
Det er lurt å ta hensyn til monsun-sesongen når du skal reise til India. Denne påvirker klimaet mye, da det kan komme svært mye nedbør i perioder. Ettersom India er et stort land som strekker seg over ulike klimasoner, er det smart å ta dette med i planleggingen. Om vinteren er det tørketid, men det er enkelte områder, slik som på den sørlige delen av Deccans kyst, der det regner selv da. Om våren er det varmest og mai regnes som den aller varmeste måneden i året. Da er det også tørt. Sommermonsunen betyr mye regn, som for eksempel i Cherrapunji, der det kan komme over 12 000 millimeter regn i året. Det er tørrere i den indiske ørkenen nordvest i landet. Dersom du ønsker mest mulig oppholdsvær under reisen, kan det anbefales å reise om vinteren. Men prisene på flybilletter til India kan stige i ferier og høytider, slik som i jul-, vinter- og påskeferien.